CELEX: 11972B/PRO/02
Language: fi
Date: 1972-01-22 00:00:00
Title: Asiakirjat Tanskan kuningaskunnan, Irlannin, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan liittymisestä Euroopan yhteisöihin - Pöytäkirja N:o 2 Färsaarista

Avis juridique important

|

11972B/PRO/02

Asiakirjat Tanskan kuningaskunnan, Irlannin, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan liittymisestä Euroopan yhteisöihin - Pöytäkirja N:o 2 Färsaarista  

Virallinen lehti nro L 073 , 27/03/1972 s. 0163

Asiakirjat Tanskan kuningaskunnan, Irlannin, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan liittymisestä Euroopan yhteisöihin - Pöytäkirja N:o 2 Färsaarista1 artiklaJos Tanskan hallitus ei ole antanut liittymisasiakirjan 25, 26 ja 27 artiklassa tarkoitettuja julistuksia 31 päivään joulukuuta 1975 mennessä, mitään muutoksia ei vaadita tullimenettelyyn, jota sovelletaan liittymisen aikaan Färsaarilta peräisin ja lähtöisin olevien tuotteiden tuontiin Tanskan muille alueille.Edellä tarkoitetun menettelyn perusteella Färsaarilta Tanskan muille alueille tuotujen tuotteiden ei voida katsoa olevan ETY:n perustamissopimuksen 10 artiklan tarkoittamassa vapaassa liikkeessä kyseisessä valtiossa, jos näitä tuotteita viedään edelleen toiseen jäsenvaltioon.2 artiklaJos Tanskan hallitus antaa 1 artiklassa tarkoitetut julistukset, liittymisasiakirjan määräyksiä sovelletaan Färsaariin seuraavat määräykset huomioon ottaen:-      tuontiin Färsaarille sovelletaan tulleja, jotka olisivat olleet voimassa, jos liittymistä koskevia sopimusta ja päätöstä olisi sovellettu 1 päivästä tammikuuta 1973 alkaen,-      yhteisön toimielimet pyrkivät löytämään Färsaarten erityisongelmien osalta sopivia ratkaisuja kalastustuotteita koskevan yhteisen markkinajärjestelyn piirissä,-      Färsaarten viranomaiset voivat yhteisön valvonnan alaisina säilyttää tarvittavat toimenpiteet taatakseen Färsaarten väestölle kohtuuhintaisen maidon saatavuuden.3 artiklaJos Tanskan hallitus 1 artiklassa tarkoitetun ajanjakson kuluessa ilmoittaa neuvostolle Färsaarten paikallisen hallituksen tekemän päätöksen johdosta, ettei se voi antaa 1 artiklassa tarkoitettuja julistuksia, neuvosto tutkii näin syntyneen tilanteen Tanskan hallituksen pyynnöstä. Neuvosto päättää komission ehdotuksesta järjestelyistä, joita tarvitaan yhteisölle sekä erityisesti Tanskalle ja Färsaarille kyseisestä tilanteesta mahdollisesti aiheutuvien ongelmien ratkaisemiseksi.4 artiklaFärsaarilla oleskelevia Tanskan kansalaisia ei pidetä alkuperäisten sopimusten tarkoittamina jäsenvaltion kansalaisina ennen kuin näitä alkuperäisiä sopimuksia sovelletaan kyseisillä saarilla.5 artiklaEdellä 1 artiklassa tarkoitetut julistukset on annettava samanaikaisesti ja niitä voidaan soveltaa vain samanaikaisesti alkuperäisten sopimusten kanssa Färsaarilla.